  Виталий Пронин Чесноклэн сяськапотонъёсыз туж узыр луо витаминъёсын но минералъёсын. Соин ик соосты пӧранэ кутыны дэмласьком. Пырсатыса Сяськапотонъёсты 3-4 сантиметр кузьда вандылоно но кӧсвӧй вылын, томатной соус ватсаса, 15-20 минут ӵоже пырсатоно. Шӧмызъя сылал ватсано на. Туж умой луоз сое картошка, сӥль борды тырыны. Куд-огез чеснок тросэн будэтэ, соин ик сяськапотонъёсыз трос люкасько. Таӵе дыръя кынтыса кельтыны луэ. Бӧрысь толалтэ но вылӥын верам рецептъя дасяны кема ӧвӧл. Мариновать карыса Толалтэ туж ческытэн кошкоз мариновать карем сяськапотонъёс. 3-4 сантиметр кузьда вандылэм макеосты ог 2 минут быректӥсь вуын возёно но стерилизовать карем банкае тыроно. Банка пыдсы азьло ик лавр куар, кӧжыен перец, горчица кидыс пононо. Дасяно маринад: 1 литр вулы 50 грамм сакыр, 50 грамм сылал но 9 процентъем 100 миллилитр уксус. Быректоно, банкае чеснок вылэ кисьтоно. Шуныт азьын возьыны малпаськоды ке, ӝыны литръем банкаосты 5 минут ӵоже стерилизовать карыса умой луоз на. Сылалтыса Воргоронъёслы уката но кельше чесноклэн сяськапотонъёсызлэсь приправа. Сяськапотонъёсты мясорубка пыр поттоно яке юдоно, трос-трос сылал ватсано. Тыроно пияла банкаосы, огшоры гинэ шобыртоно. Со кӧня ке толэзь ӵоже холодильникын сӧриськытэк возиськоз.Сиыны луоз, нянь вылэ зыраса, шыдэн ӵош. Кутыны луоз, сӥлен, чорыген пӧраськыку но. Элина Кумачёва  